16 



højere op end til c. 600 Meters Højde over Havet, medens den 

 i Alperne skal gaa til 1200 — 1900 Meter. I Danmark er den ud- 

 bredt over de fleste Landsdele (bl. a. ogsaa Bornholm). 



II. Slanger (Ophidia). 



Legemet meget langstrakt, Halen kort eller lang, 

 dog altid kortere end Kroppen. Lemmer mangler (kun 

 nogle faa Slægter har stærkt reducerede Baglemmer, 

 synlige som en lille Klo paa hver Side af Gattet). 

 Legemet er oventil beklædt med Skæl, ordnede i 

 Længde- og Tværrækker; Bugen med een Række 

 store, paa tværs af Dyret udviklede Skæl, Bugskin- 

 nerne; under Halen lignende, men mindre Haleskinner 

 i 1 eller 2 Rækker. Hovedet ofte med regelmæssig 

 ordnede Skjolde. Hudskiftet foregaar ved Afkrængning 

 af en sammenhængende Ham. Gattet en Tværspalte, 

 oftest med en enkelt eller tvedelt Gatplade foran. 

 Øjelaagene sammenvoksede til et gennemsigtigt Dække 

 over Øjet. Trommehinde og Øreaabning mangler. Tun- 

 gen lang, flad, kløftet i Spidsen, kan strækkes spillende 

 ud af Munden og trækkes helt ind og skjules i en 

 Skede. Hannens Parringsorganer som hos Øglerne; 

 ofte er de forsynede med Torne. Flertallet af Slangerne 

 er æglæggende, adskillige Arter er dog levendefødende. 

 Hovedskallens Ledben er overordentlig bevægeligt; 

 Underkæbens to Grene ved Hagen forenede ved et 

 elastisk Baand; ved begge Forhold opnaas, at Gabet 

 kan udspiles overordentlig, saa at et omfangsrigt Bytte 

 kan sluges. Skulderbælte og Brystben mangler. Hvirv- 

 lerne er procoele, indbyrdes stærkt bevægelige, hvilket 

 sidste ogsaa gælder Ribbenene; begge Dele spiller en 

 fremtrædende Rolle for Slangernes Bevægelser. 



